PATVIRTINTA

Vilkaviškio r. Sūdavos pagrindinės mokyklos

direktoriaus 2018 m. rugsėjo 3 d. įsakymu Nr. V-167

**VILKAVIŠKIO R. SŪDAVOS PAGRINDINĖS MOKYKLOS specialiojo pedagogo VILMOS SIMANAVIČIENĖS**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Sūdavos pagrindinės mokyklos specialusis pedagogas.

2. Pareigybės lygis – A2.

3. Pareigybės pavaldumas – specialusis pedagogas tiesiogiai pavaldus Sūdavos pagrindinės mokyklos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygtu išsilavinimu ir specialiojo pedagogo kvalifikaciją;

4.1. gebėjimas bendradarbiauti su mokytoju, socialiniu pedagogu, kitais specialistais ir mokinių tėvais (globėjais, rūpintojais) bei dirbti su jais komandoje, sprendžiant mokinio problemas.

4.2. išmanyti Lietuvos Respublikos darbo kodeksą, Lietuvos Respublikos švietimo įstatymą, mokyklos nuostatus, mokyklos darbo tvarkos taisykles, darbo ir priešgaisrinės saugos instrukcijas ir kitus teisės aktus, reglamentuojančius mokinių ugdymą ir mokytojo darbą;

4.3. turėti darbo kompiuteriu įgūdžius (gebėti dirbti Word, Excel, Power Point programomis, naudotis internetinėmis programomis bei elektroniniu paštu);

4.4. privalo mokėti lietuvių kalbą, jos mokėjimo lygis turi atitikti Lietuvos Respublikos Vyriausybės nutarimu patvirtintus Valstybinės kalbos mokėjimo kategorijų reikalavimus, būti išklausęs lietuvių kalbos kultūros kursus pagal Lietuvos Respublikos švietimo ir mokslo ministro patvirtintą Mokytojų, mokyklų vadovų, jų pavaduotojų ugdymui bei skyrių vedėjų lietuvių kalbos kultūros mokymo programą (arba būti išklausęs ne mažesnės apimties (22 valandų arba 1 studijų kredito) dalyko studijų metu); taikyti taisyklingos lietuvių kalbos, kalbos kultūros normų reikalavimus, sklandžiai ir argumentuotai dėstyti mintis žodžiu ir raštu;

4.5. pasitikrinti sveikatą ir turėti galiojančią Asmens medicininę knygelę;

4.6. turėti galiojantį privalomųjų higienos įgūdžių ir pirmosios pagalbos mokymų pažymėjimus;

4.7. gebėti užtikrinti ugdomų mokinių saugumą, emociškai saugią mokymosi aplinką, reaguoti į smurtą ir patyčias, vadovaujantis mokyklos smurto ir patyčių prevencijos ir intervencijos vykdymo tvarkos aprašu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Teikti specialiąją pedagoginę pagalbą mokiniams, turintiems intelekto sutrikimų, mokymosi sutrikimų, mokymosi sunkumų, elgesio ar / ir emocijų sutrikimų, specifinių sutrikimų.

6. Specialusis pedagogas pagal mokyklos vadovo patvirtintą tvarkaraštį dirba specialiojo ugdymo kabinete ar klasėje.

7. Pagrindinė darbo forma yra pratybos : individualiosios (1 mokinys), pogrupinės (2 – 4 mokiniai, grupinės (5 – 10 mokinių).

8. Specialioji pedagoginė pagalba specialiųjų poreikių turintiems mokiniams, mokomiems visiško integravimo būdu, teikiama pamokų metu

9. Mokyklos specialiojo pedagogo, dirbančio 1 etato krūviu, darbo valandų norma – 23 valandos per savaitę, iš kurių 5 valandos skirtos konsultacijoms ir metodinei veiklai.

10. Specialusis pedagogas nekontaktinių valandų laiku:

10.1. planuoja veiklą;

10.2. ruošiasi specialiosioms pamokoms;

10.3. rengia sutrikusių funkcijų lavinimo individualiąsias, pogrupines ir grupines

programas (esant poreikiui), ugdymosi rekomendacijas;

10.4. konsultuoja mokytojus, kaip pritaikyti specialiųjų poreikių mokiniams mokomąją medžiagą ir mokymo priemones, parinkti tinkamus ugdymosi būdus ir metodus, pritaikyti ir/ar individualizuoti Bendrąsias programas,

10.5. teikia metodinę pagalbą mokytojams, specialiųjų poreikių mokinių tėvams (globėjams, rūpintojams) ir juos konsultuoja specialiųjų poreikių mokinių ugdymo klausimais;

10.6. rengia specialiąsias mokymo priemones;

10.7. rengia pranešimus, lankstinukus, kitą metodinę medžiagą;

10.8. tvarko ir pildo savo darbo dokumentus;

10.9. dalyvauja mokyklos Vaiko gerovės komisijos veikloje;

10.10. konsultuojasi su ŠPT specialistais;

10.11. dalyvauja rajono logopedų ir specialiųjų pedagogų metodinio būrelio veikloje;

10.12. dalyvauja kvalifikacijos kėlimo renginiuose;

10.13. vykdo pedagoginės patirties sklaidą;

10.14. savišvieta.

11. Mokslo metų pradžioje 15 darbo dienų, o mokslo metų pabaigoje 10 darbo dienų specialusis pedagogas atlieka pedagoginį mokinių vertinimą, rengia sutrikusių funkcijų lavinimo individualiąsias, pogrupines ir grupines programas (esant poreikiui),konsultuoja mokytojus, kaip pritaikyti specialiųjų poreikių mokiniams mokomąją medžiagą ir mokymo priemones, rengti ugdymo programas,pritaikyti ir individualizuoti bendrąsias programas, teikia metodinę pagalbą mokytojams, specialiųjų poreikių mokinių tėvams (globėjams, rūpintojams) ir juos konsultuoja specialiųjų poreikių mokinių ugdymo klausimais, rengia specialiąsias mokymo priemones, tvarko ir pildo savo darbo dokumentus.

**IV SKYRIUS**

**BENDROSIOS NUOSTATOS**

12. Mokyklos specialusis pedagogas atsako už kokybišką savo funkcijų vykdymą, korektišką gautų duomenų panaudojimą ir informacijos konfidencialumą, vaikų ir mokinių saugumą teikiant socialinę pedagoginę pagalbą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Susipažinau ir sutinku:*

...................................

(parašas)

...................................

(vardas, pavardė)

....................................

( data)